Batlhophi ba ba ikwadisitseng ba ba tlogileng mo dintlong tse ba neng ba nna mo go tsona, ba tshwanetse go ikwadisa gape mo dikgaolong tse dintšhwa tse ba hudugetseng mo go tsona. Se, se tla go thusa go tlhopha mo kgaolong e ntšhwa e o leng mo go yona. O ka nna wa ikwadisa gape kwa kantorong ya Khomišeneng ya Ditlhopho e e Ikemetseng ya selegae kgotsa ka dinako tsa go tlhopha tsa boikwadiso tsa botlhe jaaka di goelediwa ke IEC.
Ikgolaganye le IEC mo mogaleng o o sa duelelweng mo go 0800 11 8000 mme o ba neele diaterese tsa gago tsa mo o nnang teng.
IEC e tla go romela kwa kantorong e e tshwanetseng ya boikwadiso.
Bontsha lekwalotshupo/pasa e e nang le kgatiso ya barakhoutu kwa kantorong ya boikwadiso.
Tlatsa foromo ya gago ya kopo e e ntshitsweng kwa kantorong ya boikwadiso.
O tla kwadisiwa ka bonako.
Ditirelo ga di duelelwe.
Diforomo di ka bonwa kwa kantorong ya boikwadiso.